Suchinthana/ta-wikipedia huggingface dataset:
சாமுவேல் கிராசு

சாமுவேல் கிராசு (Samuel Krauss) (அங்கேரி, 18 பிப்ரவரி 1866 - கேம்பிரிட்ச், 4 சூன் 1948) 1894 ஆம் ஆண்டு முதல் 1906 ஆம் ஆண்டு வரை புடாபெசுட்டு நகரில் உள்ள யூத ஆசிரியர்களின் குருத்துவக் கல்லூரி மற்றும் 1806 ஆம் ஆண்டு முதல் 1933 ஆம் ஆண்டு வரை வியன்னாவில் உள்ள யூத இறையியல் குருத்துவக் கல்லூரியில் பேராசிரியராக இருந்தார். இவர் அகதியாக இங்கிலாந்து சென்றுகேம்பிரிட்சில் தனது கடைசி ஆண்டுகளை கழித்தார்.

இவர் யூத கலைக்களஞ்சியத்தில் பங்களிப்பாளர் ஆனார்.

"பேராசிரியர் க்ராசின் புலமைப்பரிசில் பண்டைய யூத மதத்தின் ஒவ்வொரு பகுதியையும் உள்ளடக்கியது." 1910 இல் இவர் வெளியிட்ட தல்மூத் தொல்லியல் குறித்த நூல் (Talmudische Archäologie) மூலம் தல்மூத் தொல்லியலின் முன்னோடியானார். அந்நூல் 1924 ஆம் ஆண்டு மீண்டும் மறுபதிப்பு செய்யப்பட்டது. 1922 ஆம் ஆண்டு இவர் ஆய்வு செய்து எழுதிய  பண்டைய யூத தொழுகைக் கூடம் குறித்த நூலானது (சினகோகேல் ஆல்டர்டுமர்)  1998 ஆம் ஆண்டுவரை  யூத தொழுகைக்கூடம் குறித்த ஆய்வுகளுக்கு முக்கியமானதாகக்  கருதப்பட்டது.

1935 ஆம் ஆண்டு  அப்போதைய தொண்ணூற்றெட்டு நவீனநாடுகளின் விவிலியப் பெயர்களைப் பற்றிய விரிவான ஆய்வை வெளியிட்டார்.

மேற்கோள்கள்

வெளி இணைப்புகள்
 சவுத்தாம்ப்டன் பல்கலைக்கழக கையெழுத்துப் பிரதிகள் சேகரிப்பு MS 163 மற்றும் உயிரியல் ஸ்டப்
 எஸ். க்ராஸின் மூன்று படைப்புகள், மற்றும் 1936 இல் லெர்ச், ஃபிரான்ஸ், 1895-1977, cjh.org இல் உருவப்படம்

1948 இறப்புகள்
1866 பிறப்புகள்
அங்கேரிய மக்கள்
யூதர்கள்
தொல்லியலாளர்கள்
திரிவேணி ராம்

பெடி ராம் (BEDI RAM)  இந்திய நாட்டினைச் சேர்ந்த அரசியல்வாதி ஆவார். 2022 ஆம் ஆண்டு நிலவரப்படி உத்தரபிரதேசத்தின் 18வது சட்டமன்ற உறுப்பினராக உள்ளார்.  உத்தரபிரதேசத்தின் காசிப்பூர் மாவட்டத்தில் உள்ள சகானியா தொகுதியை பிரதிநிதித்துவப்படுத்துகிறார்.  சுகல்தேவ் பாரதிய சமாச் கட்சியின் உறுப்பினராக உள்ளார்.

அரசியல் வாழ்க்கை 
திரிவேணி ராம் உத்தரபிரதேச மாநிலத்தின் 17வது தொகுதி சட்டமன்ற உறுப்பினர் ஆவார். 2017 ஆம் ஆண்டு சக்கானியா தொகுதியை பிரதிநிதித்துவப்படுத்துகிறார். சுகல்தேவ் பாரதிய சமாச் கட்சி உறுப்பினராக உள்ளார்.

பதவிகள் வகித்தது

மேலும் பார்க்கவும் 
 உத்தரபிரதேச சட்டமன்றம்

மேற்கோள்கள்

வாழும் நபர்கள்
உத்தரப் பிரதேச அரசியல்வாதிகள்
மு. சுயம்புலிங்கம்

மு. சுயம்புலிங்கம் ஒரு தமிழக சிறுகதையாசிரியர் மற்றும் கவிஞராவார். தமிழின் வட்டார வழக்கான கரிசல் மொழியில் உள்ள இவரது படைப்புகள் இலக்கிய உலகில் கவனம்பெற்றன. தமிழ் இந்து இதழின் யாதும் ஊரே நிகழ்வில் தமிழ்திரு 2023 விருதினைப் பெற்றார்.

வாழ்க்கைக் குறிப்பு
தூத்துக்குடி மாநகரை அடுத்த வேப்பலோடை எனும் சிற்றூரில்  பெரியபிராட்டி - முனியசாமி இணையருக்கு மகனக 1944 ஆம் ஆண்டில் பிறந்தார் சுயம்புலிங்கம்.

எழுத்துப்பணி 
கோணங்கியை ஆசிரியராகக் கொண்டு வெளிவந்த கல்குதிரை என்ற சிற்றிதழில் ஆரம்பக் காலங்களில் எழுதி வந்தார்.

கவிதைத்தொகுப்புகள் 
 நிறம் அழிந்த வண்ணத்துப் பூச்சிகள்
 தீட்டுக்கறை படிந்த பூ அழிந்த சேலைகள்

கதைத் தொகுப்புகள் 
 ஒரு பனங்காட்டு கிராமம்
 நீர்மாலை
 ஊர்க்கூட்டம்

மேற்கோள்கள்

தமிழக எழுத்தாளர்கள்
வாழும் நபர்கள்
இம்தாது இமாம் அசார்

சையத் இம்தாது இமாம் அசார் நவாப் (Syed Imdad Imam Asar Nawab) (17 ஆகத்து 1849-17 அக்டோபர் 1933) ஓர் இந்தியக் கவிஞர், விமர்சகர்  மற்றும் பீகார், பாட்னாவைச் சேர்ந்த எழுத்தாளர் ஆவார். இவர் பாட்னா கல்லூரியில் வரலாறு மற்றும் அரபு பேராசிரியராக இருந்தார்.

தனிப்பட்ட வாழ்க்கை 
1849 ஆம் ஆண்டு ஆகத்து 17 ஆம் நாள் பீகாரில் பாட்னாவிற்கு அருகிலுள்ள கராயி பரசுராயில், தற்போது நாலந்தா மாவட்டத்தில் உள்ள ஹில்சாவில் உள்ள சையத் வகிதுதீன் கான் பகதூர் என்ற சம்சுல் உலமாவுக்கு அசார் பிறந்தார்.

அசாரின் சகோதரி ரசீத் உன் நிசா முதல் உருது மொழி இந்திய பெண் நாவலாசிரியர் என்று அறியப்படுகிறார்.

ஐதராபாத் இராச்சியத்தின் பிரதம மந்திரி சையத் அலி இமாம்  மற்றும் இந்திய தேசிய காங்கிரசு தலைவர் சையத் அசன் இமாம் இருவரும் அஸரின் மகன்கள் ஆவர்.

மேற்கோள்கள் 

Articles with hCards
கயா மாவட்ட நபர்கள்
1933 இறப்புகள்
1849 பிறப்புகள்
பீகார் நபர்கள்
ஜீவராஜ் ஆல்வா

ஜீவராஜ் ஆல்வா (Jeevaraj Alva) (1947-2001) ஒரு இந்திய அரசியல்வாதி மற்றும் கர்நாடக அரசாங்கத்தில் அமைச்சராக இருந்தவர் ஆவார்.

தொழில் 
ஆல்வா கர்நாடக அரசில் அமைச்சராகவும், ஐக்கிய ஜனதா தளத்தின் துணைத் தலைவராகவும் இருந்தார்.

ஜீவராஜ் ஆல்வா செயின்ட் ஜான்ஸ் மருத்துவக் கல்லூரியில் பயிற்சி பெற்ற மருத்துவர் ஆவார். கல்லூரியில் அவர் ஜேபி இயக்கத்தின் போது மாணவர் தலைவராக ஆனார். இது மருத்துவராகப் பயிற்சி செய்வதை எதிர்த்து முடிவெடுக்க வழிவகுத்தது. இராமகிருஷ்ண ஹெக்டேவின் நெருங்கிய கூட்டாளிகளில் ஒருவர். (1988-90) காலத்தில் ஜனதா கட்சியின் மாநிலப் பொதுச் செயலாளராக ஆனார். 1994 கர்நாடக சட்டமன்றத் தேர்தலுக்கு முன்பு பாரதிய ஜனதா கட்சியில் சேர்ந்தார். பின்னர் இவர் 1999- ஆம் ஆண்டில் லோக் சக்தியின் மாநில பிரிவு தலைவராகவும் இருந்தார்

தனிப்பட்ட வாழ்க்கை 
ஆல்வா கர்நாடகாவின் கடலோர கனரா பகுதியைச் சேர்ந்த துளு மொழி பேசும் பன்ட் சமூகத்தைச் சேர்ந்த நடுத்தர வர்க்கக் குடும்பத்தில் பிறந்தார். இவரது தந்தை, கே. நாகப்பா ஆல்வாவும் ஒரு அரசியல்வாதி மற்றும் அவர் ஒரு காலத்தில் காங்கிரஸ் கட்சியின் மாநில பிரிவுக்கு தலைமை தாங்கினார்.

ஆல்வா பாரம்பரிய நடனக் கலைஞரான நந்தினி ஆல்வாவை (நீ சேத்) மணந்தார். பெங்குளூரில் தீவிர பாஜக தலைவராக இருக்கும் ஆதித்யா (பி. 1989) என்ற மகனும், பிரியங்கா (பி. 1983) என்ற மகளும் உள்ளனர். 29 அக்டோபர் 2010 அன்று, பிரியங்கா இந்தித் திரைப்பட நடிகர் விவேக் ஓபராயை மணந்தார். தம்பதியருக்கு விவான் (பிறப்பு 6 பிப்ரவரி 2013) என்ற மகனும், அமேயா (பிறப்பு 21 ஏப்ரல் 2015) என்ற மகளும் உள்ளனர்.

ஆல்வா 12 பிப்ரவரி 2001 அன்று பெங்களூரு மணிபால் மருத்துவமனையில் இறந்தார். இறப்பின் போது இவருக்கு 53 வயது ஆகும். இவர் இறந்த போது இவரது மனைவி மற்றும் 12 மற்றும் 18 வயதுடைய இரண்டு இளம் குழந்தைகள் இருந்தனர்.

மேற்கோள்கள் 

1947 பிறப்புகள்
2001 இறப்புகள்
குரோமியம்(II) செலீனைடு

குரோமியம்(II) செலீனைடு (Chromium(II) selenide) என்பது CrSe என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். P63/mmc என்ற இடக்குழுவுடன்  அறுகோண படிக அமைப்பில் இது படிகமாக்கிறது. Cr7Se8, Cr3Se4, Cr0.68Se, Cr2Se3, மற்றும் Cr5Se8 உட்பட பல தொடர்புடைய குரோமியம்-செலீனியம் கட்டங்களில் குரோமியம்(II) செலீனைடும் ஒன்றாகும். குரோமியம்(II) செலீனைடு ஓர் எதிர்பெரோ காந்தமாக விவரிக்கப்பட்டுள்ளது. ஆனால் இதன் தலைகீழ் காந்த உணர்திறன் கியூரி-வெயிசு விதியின்படி  எதிர்பெரோ காந்தத்திற்குரிய எதிர்பார்க்கப்படும் பண்புகளுடன் பொருந்தவில்லை. ஒரு பரிந்துரை என்னவென்றால், நீல் வெப்பநிலை 320 கெல்வின் வெப்பநிலையாக உள்ளது, ஏனெனில் இச்சேர்மம்  அதிகபட்ச குறிப்பிட்ட வெப்பக்கொண்மத்தைக் கொண்டிருக்கும். செயற்கை முறையில் ஒற்றை அணு அடுக்காக தயாரிக்கப்படும் போது, CrSe பெரோ காந்தமாக  கியூரி வெப்பநிலை சுமார் 280 கெல்வின் வெப்பநிலை கொண்டதாக உருவாகிறது.

மேற்கோள்கள்

குரோமியம்(II) சேர்மங்கள்
செலீனைடுகள்
நிக்கல் ஆர்சனைடு படிகக் கட்டமைப்பு
சர்வ தர்ம சம பவ

சர்வ தர்ம சம பவ (Sarva Dharma Sama Bhava) என்பது மகாத்மா காந்தியால் உருவாக்கப்பட்ட கருத்தாகும். இது, அனைத்து சமயங்களும் பின்பற்றும் வழிகளின் முடிவு ஒன்றாகவே உள்ளது என்ற சமய சமத்துவத்தைக் குறிக்கிறது.

இச் சொற்றொடரை முதல் முதலில் 1930 ஆம் ஆண்டு மகாத்மா காந்தி தனது இந்து, முசுலிம் தொண்டர்களின் தகவல் தொடர்புகளில் பிளவினைத் தணிக்கப் பயன்படுத்தினார். பல்வேறு சாதியையும் இனங்களையும் இணைத்து மிகப்பெரிய எதிர்-காலனித்துவ இயக்கத்தை காந்தி உருவாக்க, இக்கருத்தானது பெரிதும் உதவியது.

இது, அரசையும் சமயத்தையும் வேறுபடுத்தாமல் அனைத்து சமயங்களையும் அரவணைத்துச் செல்லும் இந்திய அரசின் சமயச்சார்பற்ற கோட்பாட்டின் முக்கியமான கருத்தாகவுள்ளது.

சர்வ தர்ம சம பவ என்பது, "அனைத்து தர்மங்களும்/நம்பிக்கைகளும் சாத்தியமானவையே" என்ற நேரடியான பொருளைத் தந்தாலும், பெரும்பாலும் சமயக் கண்ணோட்டத்தில் "அனைத்து சமயங்களும் ஒன்றே" அல்லது "அனைத்துப் வழிகளும் ஒரே இலக்கை நோக்கியே வழிகாட்டுகின்றன" என்றே மொழிபெயர்க்கப்படுகிறது.

இவற்றையும் பார்க்க
 கிறித்தவமும் பிற மதங்களும் 
 வேற்றுமையில் ஒற்றுமை
 இந்துத்துவம்

மேற்கோள்கள்

வெளி இணைப்புகள்
Sarva Dharma Samabhãva or Sarva Dharma Sambhrama? Essay by David Frawley (Prajna: A Journal of Indian Resurgence, January–March, 1997)

இந்து மெய்யியல் கருத்துருக்கள்
விசைக்குவை (குறியாக்கவியல்)



மேற்கோள்கள்

குறியாக்கவியல் புலத்தில் ஒரு விசைக்குவை (key) என்பது தரவுகளின் ஒரு பகுதியாகும்.  இதைத் தரவுக்குவை எனவும் கூறலாம்பொதுவாக ஒரு கோப்பில் தேக்கப்படும் எண்கள் அல்லது எழுத்துக்களின் சரம். இது ஒரு குறியாக்க வழிமுறையின் மூலம் செயலாக்கப்படும்போது குறியாக்கத் தரவை குறியாக்கம் அல்லது குறியிறக்கம் செய்ய முடியும். பயன்படுத்தப்படும் முறையின் அடிப்படையில் விசைக்குவை வெவ்வேறு அளவுகள்,  வகைகளாக இருக்கலாம். ஆனால் எல்லா  சூழலிலும் குறியாக்கத்தின் வலிமை, பேணப்படும் விசைக்குவையின் பாதுகாப்பை நம்பியுள்ளது. ஒரு விசைக்குவையின் பாதுகாப்பு வலிமை அதன் வழிமுறையைப் பொறுத்தது. இது விசைக்குவையின் அளவு, விசைக்குவையின் தலைமுறை, விசைக்குவைப் பரிமாற்றச் செயல்முறை ஆகியவற்றைச் சார்ந்ததாகும்.
கணினி அறிவியல்
தொழில்முறை அறவியல்
தொலைத்தொடர்பியல்
இராஜேந்திர பண்டாரி

இராஜேந்திர பண்டாரி (Rajendra Bhandari) (பிறப்பு 1956) ஒரு இந்திய நேபாளி மொழி கவிஞர் மற்றும் கேங்டாக்கில் உள்ள சிக்கிம் அரசு கல்லூரியில் கல்வியாளர் ஆவார்.

வாழ்க்கை வரலாறு 
டார்ஜிலிங் மாவட்டத்தின் கலிம்போங்கின் பிராமண குடும்பத்தில் பிறந்த இவர் , 1980களில் இருந்து கேங்டாக்கில் வசித்து வருகிறார். இவர் ஒரு பிரபல எழுத்தாளரும் ஜோதிடருமான பகீரத் பண்டாரியின் மகன். வடக்கு வங்காளப் பல்கலைக்கழகத்தில் நேபாளி இலக்கியத்தில் முனைவர் பட்டம் பெற்றார். 

டார்ஜிலிங்கில் நேபாளி சாகித்ய சம்மேளனத்தில் இருந்து 1981 ஆம் ஆண்டு கவிதைக்கான தியாலோ புரஷ்கர், தெற்கு சிக்கிம் சாகித்ய சம்மேளனிலிருந்து 1998 ஆம் ஆண்டிற்கான சிவ குமார் ராய் நினைவு விருது மற்றும் 1999 ஆம் ஆண்டு கேங்டாக்கில் உள்ள ஷோவகாந்தி நினைவு அறக்கட்டளையின் சார்பில் கவிதைக்கான டாக்டர் ஷோவா காந்தி தேகிம் நினைவு விருது உட்பட பண்டாரி தனது கவிதைகளுக்காக பல விருதுகளை வென்றுள்ளார்.

நூல் பட்டியல் 
ஒவ்வொரு ஆண்டும் அதனுடன் தொடர்புடைய "[ஆண்டு] கவிதையில்" கட்டுரையை இணைக்கிறது:

 1979 : ஹியுண்டே யீ சிசா ராட்கா பர்தேஹருமா ("குளிர் குளிர்கால இரவுகளின் திரைகளில்"), காங்டாக், சிக்கிம்: பத்மகலா பிரகாஷன் 
 1986 : யீ சப்தஹாரு: யீ ஹராஃபரு ("இந்த வார்த்தைகள்: இந்த வரிகள்"), காங்டாக், சிக்கிம்: ஜன பக்ஷ பிரகாஷன் 
 1998 : க்ஷர்/அக்ஷர் ("அழியும்/ அழியாதது"), காங்டாக், சிக்கிம்: ஜன பக்ஷ பிரகாஷன்

மேற்கோள்கள்

வெளி இணைப்புகள் 

 Poetry International  பண்டாரியின் சுருக்கமான வாழ்க்கை வரலாறு
 பொயட்ரி இன்டர்நேஷனல் 2006 பண்டாரியுடன் நேர்காணல்
மேற்கு வங்காள எழுத்தாளர்கள்
இந்தியக் கவிஞர்கள்
வாழும் நபர்கள்
1956 பிறப்புகள்
கருஞ்சாம்பல் தலை கொண்டக் குருவி

கருஞ்சாம்பல் தலை கொண்டைக் குருவி ( grey-headed bulbul ) (Brachypodius priocephalus) என்பது கொண்டைக்குருவி குடும்பத்தின் உறுப்பினராகும்.   இது  தென்மேற்கு இந்தியாவில் மேற்குத் தொடர்ச்சி மலைகளைளைச் சேர்ந்தது. மேலும் இது கோவாவின் தெற்கிலிருந்து தமிழ்நாடு வரை 1200மீ உயரம்வரை காணப்படுகிறது. முக்கியமாக இது ஆறுகள் மற்றும் காடுகளுக்குள் உள்ள சதுப்பு நிலங்களுக்கு அருகில் உள்ள அடர்ந்த நாணல் அல்லது முட்புதர்களில் காணப்படுகிறது. இது ஒரு தனித்துவமான குரலைக் கொண்டுள்ளன. இது அடர்த்தியான தாவரங்களை இருப்பிடமாகக் கொண்டவை.

விளக்கம் 
கருஞ்சாம்பல் தலை கொண்டக் குருவியானது கொண்டைக்குருவியைவிட அளவில் சற்றுச் சிறியதாக சுமார் 19 செ.மீ. நீளம் இருக்கும். அலகு பசுமை தோய்ந்த மள்ஞள் நிறத்திலும், விழப்படலம் கருஞ்சாம்ப்ல் நிறத்திலும், கால்கள் ஆரஞ்சு மஞ்சள் நிறத்திலும் இருக்கும்.

தோற்றத்தில் இது அளவில் சிறிய பச்சைப்புறாவோ என்று ஐயுரதக்கதாக இருக்கும். தலை கருஞ்சாம்பல் நிறத்தில் இருக்கும். நெற்றி பச்சையாக இருக்கும். உடலின் மேற்பகுதி ஆலிவ் பச்சையாகப் பழுப்புப் பெரும் புள்ளிகளுடன் காட்சியளிக்கும். வால் மேற்போர்வை இறகுகளும் நடுவாலும் கருஞ்சாம்பல் நிறத்தில் இருக்கும். வாலின் ஓர இறகுகள் ஆலிவ் தோய்ந்த ஆழ்ந்த பழுப்பு நிறமாக கருஞ்சாம்பல் நிற முனைகளோடு காட்சியளிக்கும். மோவாய் கருப்பாகவும், வயிறு ஆலிவ் பச்சையாகவும், வால் சதுரமாகவும் இருக்கும்.

நடத்தையும் சூழலியலும் 
இப்பறவை தனித்தோ, இணையாகவோ, சிறு கூட்டமாகவோ காணப்படும். கருஞ்சாம்பல் தலை கொண்டைக் குருவி இனப்பெருக்கம் செய்யாத பருவத்தில் மற்ற கலப்பு இனப் பறவைக் கூட்டங்களோடு சேர்ந்து இரைதேடும்.

இனப்பெருக்கம் 
கருஞ்சாம்பல் தலை கொண்டைக் குருவி சனவரி முதல் சூன் வரை இனப்பெருக்கத்தில் ஈடுபடும். இனப்பெருக்கம் ஏப்ரல் மாதத்தில் உச்சத்தை எட்டுகிறது. புதர்களில் தாழ்வான இடத்தில் காய்ந்த புல், பட்டை, மூங்கில் இலை, வேர் முதலியவற்றைக் கொண்டு சிலந்தி நூலால் கோப்பை வடிவில் ஒரு வாரகாலம் செலவழித்து  கூடு அமைக்கும். அமைதிப் பள்ளத்தாக்கு தேசிய பூங்காவில் நடத்தப்பட்ட ஆய்வில் பல கூடுகள் சைஜிஜியம் இனத்தின் மரக்கன்றுகள் அல்லது ஓக்லாண்ட்ரா டிராவன்கோரிகாவின் நாணல்களில் செய்யப்பட்டிருப்பது கண்டறியப்பட்டது. பொதுவாக இவை ஒரு முட்டை இடும். சில நேரங்களில் இரண்டு முட்டைகளையும் இடும். இவை 12 முதல் 14 நாட்கள் வரை அடைகாக்கும். இவற்றின் முட்டைகள் சில நேரங்களில் பனங்காட்டு அணில்களால் அழிக்கப்பட்டு உண்ணப்படுகின்றன. முட்டைகள் வெளிர் இளஞ்சிவப்பு முதல் லாவெண்டர்  இருக்கும்.   பெற்றோரான இரு பறவைகளும் முட்டையை அடைகாத்தல் குஞ்சுகளை பராமரித்தலில்  பங்கேற்கின்றன. குஞ்சுகள் 11 முதல் 13 நாட்களுக்குப் பிறகு கூட்டை விட்டு வெளியேறும்.

உணவு 
இதன் உணவில் முக்கியமாக பழங்கள் (>65%) மற்றும் முதுகெலும்பிலி விலங்குகள் (>30%) உள்ளன. பழங்களில் நாவல்,  பொலவக்கொடி பழம், உண்ணிப் பழம் ஆகியவை அடங்கும்.

மேற்கோள்கள்

வெளி இணைப்புகள் 

 Photographs and media

மேற்குத் தொடர்ச்சி மலையின் அக இட விலங்குகள்
தென்னிந்தியப் பறவைகள்
கருந்தலைக் கொண்டைக் குருவி

கருந்தலைக் கொண்டைக் குருவி  ( Rubigula melanictera ), அல்லது கருந்தலை மஞ்சள் கொண்டைக் குருவி  என்பது குருவி வரிசையைச் ஒரு பறவை ஆகும். இது கொண்டைக்குருவி குடும்பத்தைச் சேர்ந்தது. இது இலங்கையின் ஒரு அகணிய உயிரி ஆகும்.

விளக்கம் 

கருந்தலைக் கொண்டைக் குருவி கொண்டையற்ற கருந்தலையோடு மஞ்சள் தொண்டையும், பழுப்பு கண்களையும் கொண்டது. இதன் மேல் பகுதி மஞ்சள் கலந்த பச்சையாகவும், அடிப்பகுதி மஞ்சளாகவும் இருக்கும். பழுப்பு நிறமான வால் வெள்ளை முனையுடன் முடிகிறது. ஆணுக்கு சிவப்பு விழிப்படலமும், பெண்ணுக்கு பழுப்பு நிற விழிப்படலமும் உள்ளன. இதன் அழைப்புகள் இனிமையான சீழ்க்கை போன்று இருக்கும். இனப்பெருக்க பதிவுகள் மார்ச் முதல் செப்டம்பர் வரை உள்ளன.

பரவலும் வாழ்விடமும் 
இது காடுகள் மற்றும் அடர்ந்த புதர்களில் வாழும் பறவை. இது புதரில் கூடு கட்டுகிறது. இரண்டு முதல் நான்கு முட்டைகளை இடும். கருந்தலைக் கொண்டைக் குருவி  பழங்களையும், பூச்சிகளையும் உண்ணும். இது  பொதுவாக இணையாக காணப்படும்.

பண்பாட்டில் 
இலங்கையில், சிங்கள மொழியில் இந்த பறவை හිස කලු කොන්ඩයා (Hisa kalu Kondaya) என அறியப்படுகிறது .

மேற்கோள்கள் 

இலங்கைப் பறவைகள்
இலங்கை அகணியப் பறவைகள்
சிவப்புத் தொண்டை கொண்டைக் குருவி

சிவப்புத் தொண்டை கொண்டைக் குருவி அல்லது மஞ்சள் கொண்டைக் குருவி (Rubigula dispar) என்பது குருவி வரிசையைச் சேர்ந்த ஒரு பறவை. இது கொண்டைக்குருவி குடும்பத்தைச் சேர்ந்தது.   இது சுமாத்திரா, சாவகம் மற்றும் பாலியில் காணப்படுகிறது.

வகைபிரித்தல் 
சிவப்புத் தொண்டை கொண்டைக் குருவி முதலில் டர்டஸ் பேரினத்தில் விவரிக்கப்பட்டது பின்னர் பைக்னோனோடஸ் பேரினத்திற்கு மாற்றப்பட்டது. அண்மைய மூலக்கூறு பலதொகுதிமரபு ஆய்வுகளில் பைக்னோனோடஸ் பலதொகுதிமரபு உயிரினத் தோற்றம் என கண்டறியப்பட்டது.  சிவப்புத் தொண்டை கொண்டைக் குருவி  உட்பட ஐந்து கொண்டைக்குருவிகள் ரூபிகுலாவிற்கு மாற்றப்பட்டன. 2008 ஆம் ஆண்டு வரை, சிவப்புத் தொண்டை கொண்டைக் குருவி, கருந்தலைக் கொண்டைக் குருவி, கருங்குடுமி கொண்டைக் குருவி, போர்னியன் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன. சில ஆய்வாளர்கள் சிவப்புத் தொண்டை கொண்டைக் குருவியானது கருந்தலை கொண்டைக் குருவியின் ஒரு துணையினமாக கருதுகின்றனர்.

விளக்கம் 
இது கிட்டத்தட்ட கொண்டை இல்லாதது, ஆழ்ந்த சிவப்பு தொண்டை மற்றும் சிவந்த கண்கள் கொண்டது.

பரவலும் வாழ்விடமும் 
இது காடுகள் மற்றும் அடர்ந்த புதர்கள் நிறைந்த பகுதியில் வாழும் பறவையாகும்.

நடத்தையும் சூழலியலும் 
இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது . இந்தக் கொண்டைக் குருவி பழங்களையும்  பூச்சிகளையும் உண்கிறது.

மேற்கோள்கள் 

இந்தோனேசியப் பறவைகள்
கருங்குடுமி கொண்டைக் குருவி

கருங்குடுமி  கொண்டைக் குருவி  ( black-crested bulbul) (Rubigula flaviventris) என்பது குருவி வரிசையைச் சேர்ந்த ஒரு பறவையாகும் இது கொண்டைக்குருவி குடும்பத்தைச் சேர்ந்தது.   இது இந்தியத் துணைக்கண்டத்திலிருந்து தென்கிழக்கு ஆசியா வரை காணப்படுகிறது.

வகைப்பாடு 
கருங்குடுமி கொண்டைக் குருவி  முதலில் வேங்கா பேரினத்தில் விவரிக்கப்பட்டது. ஆனால் பின்னர் பிக்னோனோடஸ் பேரினத்திற்கு மாற்றப்பட்டது. அண்மைய மூலக்கூறு பலதொகுதி ஆய்வுகளில் பைக்னோனோடஸ் பேரினத்தில் பலதொகுதிமரபு உயிரினம் என்று கண்டறியப்பட்டது. மேலும் கருங்குடுமி கொண்டைக் குருவி உட்பட ஐந்து கொண்டைக்குருவி இனங்கள் ரூபிகுலா பேரினத்துக்கு மாற்றப்பட்டன.

2008 ஆம் ஆண்டு வரை, கருங்குடுமி கொண்டைக் குருவி கருந்தலைக் கொண்டைக் குருவி, சிவப்புத் தொண்டை கொண்டைக் குருவி, சுடர் தொண்டைக் கொண்டைக் குருவி, போர்னியன் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன.

துணை இனங்கள் 
இதில் எட்டு துணையினங்கள் அங்கீகரிக்கப்பட்டுள்ளன:

 கருங்குடுமி  மஞ்சள் கொண்டைக் குருவி ( P. f. flaviventris ) – ( டிக்கெல், 1833) : நேபாளம், வடக்கு மற்றும் கிழக்கு இந்தியாவிலிருந்து (மத்திய இந்தியாவில் பச்மாரி உட்பட) தெற்கு சீனா மற்றும் மத்திய மியான்மர் வரை காணப்படுகிறது
 P. f. vantynei – Deignan, 1948 : கிழக்கு மற்றும் தெற்கு மியான்மரில் இருந்து தெற்கு சீனா மற்றும் வடக்கு இந்தோசீனா வரை காணப்பட்டது
 P. f. xanthops – Deignan, 1948 : தென்கிழக்கு மியான்மர் மற்றும் மேற்கு தாய்லாந்தில் காணப்படும்
 P. f. auratus – Deignan, 1948 : வடகிழக்கு தாய்லாந்து மற்றும் மேற்கு லாவோஸில் காணப்படுகிறது
 P. f. johnsoni – ( Gyldenstolpe, 1913) : முதலில் ஒரு தனி இனமாக விவரிக்கப்பட்டது. மத்திய மற்றும் கிழக்கு தாய்லாந்து, தெற்கு இந்தோசீனாவில் காணப்படுகிறது
 P. f. elbeli - டீக்னன், 1954 : தாய்லாந்தின் கிழக்குக் கடற்கரையில் உள்ள தீவுகளில் காணப்பட்டது
 P. f. negatus – Deignan, 1954 : தெற்கு மியான்மர் மற்றும் தென்மேற்கு தாய்லாந்தில் காணப்படுகிறது
 P. f. caecilii – Deignan, 1948 : வடக்கு மலாய் தீபகற்பத்தில் கண்டுபிடிக்கப்பட்டது

விளக்கம் 
கருங்குடுமி கொண்டைக் குருவி  பொதுவாக சுமார் 19 ஆகும் செ.மீ நீளம் இருக்கும். இதன் பெயருக்கு ஏற்றபடி, இந்த கொண்டைக் குருவியின் தலை கருப்பு நிறத்திலும், உடலின் மற்ற பகுதிகள் மஞ்சள் நிறத்திலும் இருக்கும். ஆண் பெண் இரு பறவைகளின் இறகுகள் ஒரே மாதிரியானவையாக உள்ளன. இளம் பறவைகள் சற்றே மங்கிய நிறத்தில் காணப்படும்.

பரவலும் வாழ்விடமும் 
இது காடு மற்றும் அடர்ந்த புதர்கள் நிறைந்த பகுதியில் வாழக்கூடியது.

நடத்தையும் சூழலியலும் 
இது  புதரில் கூடு கட்டுகிறது; இரண்டு முதல் நான்கு முட்டைகளை இடுகிறது. கருங்குடுமி கொண்டைக் குருவி பழங்களையும் பூச்சிகளையும் உண்ணும்.

மேற்கோள்கள் 

தென்கிழக்காசியப் பறவைகள்
தென் சீனப் பறவைகள்
நேபாளப் பறவைகள்
சுடர் தொண்டைக் கொண்டைக் குருவி

சுடர் தொண்டைக் கொண்டைக் குருவி  ( flame-throated bulbul) (Rubigula gularis) என்பது குருவி வரிசையில் உள்ள ஒரு பறவை ஆகும். இது கொண்டைக்குருவி குடும்பத்தைச் சேர்ந்தது. இது கோவாவின் மாநிலப் பறவையாகும். இப்பறவை தென்னிந்தியாவில் மேற்குத் தொடர்ச்சி மலைக் காடுகளில் மட்டுமே காணப்படுகிறது. முன்னர் இது கருங்குடுமி கொண்டைக் குருவியின் துணையினமாக சேர்க்கப்பட்டது. பின்னர் இது தனி இனம் என்ற நிலைக்கு உயர்த்தப்பட்டது. இதன் அடிப்பகுதி மஞ்சளாகவும் முதுகு ஆலிவ் பச்சையாகவும் உள்ளது. தொண்டையில் முக்கோண வடிவில் ஆரஞ்சு-சிவப்புத் திட்டும்,  கருப்பு தலையில் மாறுபட்டு காணப்படும் வெள்ளை விழிப்படலம் காணப்படுகிறது. இது காடுகளில் பழங்களையும் சிறு பூச்சிகளுக்காக கூட்டமாக உணவு தேடுவதை வழக்கமாகக் கொண்டுள்ளது. இப்பறவையின் கரல் செம்மீசைச் சின்னானின் குரலைப்  போலவே ஒலிக்கும். இந்த இனம் கடந்த காலத்தில் சிவப்புத் தொண்டை கொண்டைக் குருவி மற்றும் கருந்தலை கொண்டைக் குருவி போன்ற பெயர்களால் குறிப்பிடப்பட்டது. ஆனால் அவை தெளிவற்ற பெயர்களாக கருங்குடுமி கொண்டைக் குருவி மற்றும் சிவப்புத் தொண்டை கொண்டைக் குருவி போன்ற பிற இனங்களையும் குறிக்கும் பெயராக இருந்தது.

விளக்கம் 

சுடர் தொண்டை கொண்டைக் குருவி சுமார் 18 செ.மீ நீளம் இருக்கும். இதன் முதுகு ஆலிவ்-பச்சை நிறத்திலும், அடிப்பகுதி மஞ்சள் நிறத்திலும், கொண்டை  இல்லாத சதுரமான கருப்பு தலையும், ஆரஞ்சு-சிவப்பு தொண்டையும் உள்ளது. வெள்ளையான விழிப்படலமானது இதன் கருத்த தலையில் மாறுபட்டுக் காணப்படும். கால்கள் பழுப்பு நிறமாகவும், அலகிடைப் பிளவு மஞ்சள் கலந்த இளஞ்சிவப்பு நிறமாகவும் இருக்கும். அலகு அடர் பழுப்பு முதல் கருப்பு வரை இருக்கும். இளம் பறவைகளின் இறகுகள் விவரிக்கப்படவில்லை.

பரவலும் வாழ்விடமும் 
தெற்கு மகாராட்டிரம் மற்றும் கோவாவில் இருந்து தெற்கே மேற்குத் தொடர்ச்சி மலைகளில் சுடர் தொண்டை கொண்டைக் குருவி காணப்படுகிறது. காட்டுப் பறவையான இது காடுகளின் ஓரங்களில் அல்லது காபி தோட்டங்களுக்குள் அரிதாகவே காணப்படும்.

நடத்தையும் சூழலியலும் 
சுடர் தொண்டை கொண்டைக் குருவி சிறிய கூட்டங்களாக காணப்படும். இது பெரும்பாலும் நீரோடைகள் மற்றும் பள்ளத்தாக்குகள் கொண்ட பசுமையான காடுகளில் வாழ்கிறது. சுடர் தொண்டை கொண்டைக் குருவி  பழங்களையும்,  பூச்சிகளையும் உண்கிறது,  சில சமயங்களில் பிற இனப் பறவைகளுடன் கூட்டம் சேர்ந்து உணவு தேடும்.

மேற்குத் தொடர்ச்சி மலைகளுக்குள் பருவகாலத்திற்கு ஏற்ப நகர்கிறது.

இவை பெப்ரவரி முதல் ஏப்ரல் வரை இனப்பெருக்கத்தில் ஈடுபடுகின்றன. இதன் கூடு சிறிய கோப்பை வடிவில் இருக்கும்.  தரை மட்டத்திலிருந்து ஒன்று முதல் மூன்று மீட்டர் வரையிலான உயரத்தில் மரத்தில் கட்டுகிறது. இது தன் கூட்டை பொதுவாக மஞ்சள் நிற இலைகளால், சிலந்தி வலைகளால் பிணைத்து உருவாக்குகிறது.

மேற்கோள்கள்

வெளி இணைப்புகள் 
 

தென்னிந்தியப் பறவைகள்
ஈய பொலோனைடு

ஈய பொலோனைடு (Lead polonide) என்பது PbPo என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈயத்தின் பொலோனைடு உப்பாக இது கருதப்படுகிறது. பொலோனியம் ஆல்ஃபா சிதைவு அடைவதனால் இயற்கையாகவே காரீய பொலோனைடு தோன்றுகிறது.

தயாரிப்பு 
வெற்றிடத்தில் பொலோனியம் ஆவியும் ஈயமும் வினைபுரிந்து காரீய பொலோனைடு உருவாகிறது.

பண்புகள்
ஈயம் தெலூரைடு போல காரீய பொலோனைடும் சோடியம் குளோரைடு கட்டமைப்பைக் கொண்டுள்ளது. Fm3m (எண். 225) என்ற இடக்குழுவும் a = 6.59 Å என்ற அணிக்கோவை மாறிலி அளவும் கொண்டு கனசதுரப் படிகக் கட்டமைப்பில் இப்படிகம் உருவாகிறது.

மேற்கோள்கள்

ஈயம்(II) சேர்மங்கள்
பொலோனைடுகள்
மு. சங்கரன்

மு. சங்கரன் (M Sankaran) என்பவர் இந்திய விண்வெளி ஆய்வு நிறுவனத்தின் ஒரு அறிவியலாளர் ஆவார். இவர் பெங்களூரைத் தலைமையிடமாகக் கொண்ட யு. ஆர். ராவ் செயற்கைக்கோள் மைய இயக்குநராக தற்பொழுது பணியாற்றி வருகின்றார். சூலை 14, 2023-ல் சதீஸ் தவான் விண்வெளி மையத்தினால் ஏவப்பட்டு வெற்றிபெற்ற சந்திரயான்-3 திட்ட வாகையாளர்களுள் ஒருவர் ஆவார்.

இளமையும் கல்வியும்
சங்கரன் ஆகத்து 8, 1964ஆம் நாள் தமிழ்நாட்டில் திருவாரூர் மாவட்டம் எண்கண்ணில் பிறந்தார். இவரது தந்தை முத்துசாமி. தாயார் மைதிலி. தந்தை இந்திய இரயில்வேயில் பணியாற்றியதால் சங்கரன், தனது பள்ளிக் கல்வியினை, தமிழ்நாட்டில் விருத்தாச்சலம், விழுப்புரம், தஞ்சாவூர் என பல பள்ளிகளில் பயின்றுள்ளார். தனது கல்லூரி கல்வியில் இளநிலை இயற்பியல் கல்வியினை திருச்சிராப்பள்ளி,  தந்தை பெரியார் அரசு கலை அறிவியல் கல்லூரியிலும் (முன்னர் பெரியார். இ. வெ. ரா. கல்லூரி), முதுநிலை அறிவியல் கல்வியினை தஞ்சாவூர், மன்னர் சரபோஜி அரசுக் கல்லூரியில் 1985-ல் முடித்தார்.
சங்கரன் செயற்கோளினை வழிசெலுத்தல், தகவல் தொடர்பு, தொலையுணர்வு, வானிலை ஆய்வு மற்றும் கிரகங்களுக்கு இடையேயான ஆய்வு ஆகியவற்றை உள்ளடக்கிய பரந்த தளங்களில் நிபுணத்துவம் பெற்றவராக உள்ளார்.

ஆய்வுப் பணி
சங்கரன் தனது முதுஅறிவியல் கல்வியினை முடித்தப்பின்னர், 1986-ல் முன்னர் இந்திய விண்வெளி ஆய்வு மைய செய்மதி நடுவம் என்று அழைக்கப்பட்ட யு. ஆர். ராவ் செயற்கோள் மையத்தில் பணியில் சேர்ந்தார்.
சங்கரன் இம்மையத்தில் தகவல் தொடர்பு மற்றும் ஆற்றல் அமைப்பிற்கான பகுதியின் துணை இயக்குநராக பணியாற்றி பல்வேறு ஆய்வுத் திட்டங்களின் தலைவராகச் செயல்பட்டார். இவர் தனது 35 வருட அனுபவத்தில், சூரிய வரிசைகள், ஆற்றல் அமைப்புகள், செயற்கைக்கோள் நிலைப்படுத்தல், அடிப்படை புவிச் சுற்றுப்பாதை செயற்கைக்கோள்கள், புவிநிலை செயற்கைக்கோள்கள், ஊடுருவல் செயற்கைக்கோள்கள் மற்றும் வெளி விண்வெளி பயணங்களுக்கான கதிரியக்க அதிர்வலைத் தகவல் தொடர்பு அமைப்புகளில் முதன்மையாகப் பங்களித்துள்ளார். சந்திரயான், செவ்வாய் சுற்றுகலன் திட்டம் அல்லது மங்கள்யான் மற்றும் பிற திட்டங்களிலும் இவரது பங்களிப்பு குறிப்பிடத்தக்கது. வரவிருக்கும் ககன்யான் திட்டத்திலும் இவரது பங்களிப்பு குறிப்பிடத்தக்கது. 
சங்கரன் சூன் 01, 2021 அன்று இஸ்ரோவின் அனைத்து செயற்கைக்கோள்களின் வடிவமைப்பு, மேம்பாடு மற்றும் உணர்தல் ஆகியவற்றுக்கான நாட்டின் முன்னணி மையமான யு. ஆர். ராவ் செயற்கைக்கோள் மையத்தின் இயக்குநராகப் பொறுப்பேற்றார். தகவல் தொடர்பு, வழிசெலுத்தல், தொலைநிலை உணர்தல், வானிலை ஆய்வு மற்றும் கிரகங்களுக்கு இடையேயான ஆய்வு போன்ற துறைகளில் தேசியத் தேவைகளைப் பூர்த்தி செய்வதற்காக பல்வேறு வகையான செயற்கைக்கோள்களைச் செயல்படுத்தும் திட்டங்களை இவர் தற்போது வழிநடத்திச் செல்கிறார்.

விருதுகள்
2017ஆம் ஆண்டிற்கான இஸ்ரோவின் செயல்திறன் சிறப்பு விருதும் 2017 மற்றும் 2018ஆம் ஆண்டுகளில் இஸ்ரோ சிறப்புக் குழு விருதும் இவருக்கு வழங்கப்பட்டது. 
சந்திராயன் 3 வெற்றியினைத் தொடர்ந்து மிளிரும் தமிழகம் திட்டத்தின் கீழ் பெருமைப்படுத்தப்பட்ட 9 இஸ்ரோ அறிவியலாளர்களில் இவரும் ஒருவர். இவருக்குத் தமிழக அரசு ரூபாய் 25 இலட்சம் பரிசினை வழங்கி கவுரவித்தது.
ஐம்பதிற்கும் மேற்பட்ட ஆய்வுக் கட்டுரைகளை சக மதிப்பாய்வு செய்யப்பட்ட ஆய்விதழ்களில் வெளியிட்டும் பன்னாட்டு மாநாடுகளில் வழங்கியும் உள்ளார்.

மேற்கோள்கள்

திருவாரூர் மாவட்ட நபர்கள்
தமிழக அறிவியலாளர்கள்
1964 பிறப்புகள்
ஈய சிடீயரேட்டு

ஈய சிடீயரேட்டு (Lead stearate) என்பது C36H70PbO4 என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கரிமச் சேர்மமாகும்.  ஈயமும் சிடீயரிக் அமிலமும் சேர்ந்து இந்த உப்பு உருவாகிறது. இது ஓர் உலோக சவர்க்காரம் என்று வகைப்படுத்தப்படுகிறது. அதாவது இவ்வுப்பு ஒரு கொழுப்பு அமிலத்தின் உலோக வழிப்பெறுதியாக கருதப்படுகிறது. ஈய சிடீயரேட்டு நச்சுத்தன்மை கொண்டதாகும். The compound is toxic.

தயாரிப்பு
சிடீயரிக் அமிலத்துடன் ஈய(II) ஆக்சைடைச் சேர்த்து வினையூக்கியாக அசிட்டிக் அமிலத்தையும் சேர்த்து வினைபுரியச் செய்தால்  ஈய சிடீயரேட்டை தயாரிக்க முடியும்.

 

ஈய(II) அசிட்டேட்டுடன் சோடியம் சிடீயரேட்டைச் சேர்த்து வினைபுரியச் செய்தால் பரிமாற்ற வினை நிகழ்ந்தும் ஈய சிடீயரேட்டு உருவாகிறது:

பண்புகள்
இலேசான கொழுப்பு வாசனையுடன் இருக்கும்.  வெள்ளை தூளாக காணப்படும் இது நீரில் மூழ்கும். காற்றில் ஈரமுறிஞ்சும். 

தண்ணீரில் சிறிது கரையும். சூடான எத்தனாலில் கரையும்.

பயன்கள்
பலபடியாக்கல் மற்றும் ஆக்சிசனேற்ற வினைச் செயல்முறைகளை விரைவுபடுத்தவும்,  எண்ணெய் வண்ணப்பூச்சுகள் மற்றும் மெருகூட்டிகளில் உலர்த்தியாகவும்  ஈய சிடீயரேட்டு பயன்படுத்தப்படுகிறது. வினைல் பலபடிகளில் நிலைப்படுத்தியாகவும், ஓர் உயவு எண்ணெயாகவும், பெட்ரோலியப் பொருட்களில் அரிப்புத் தடுப்பானாகவும் ஈய சிடீயரேட்டு பயன்படுத்தப்படுகிறது.

மேற்கோள்கள்

ஈயம்(II) சேர்மங்கள்
சிடீயரேட்டுகள்
அருண் கமல்

அருண் கமல் (Arun Kamal) நவீன இந்தி இலக்கியத்தில் முற்போக்கான, கருத்தியல் கவிதை நடையைக் கொண்ட ஓர் இந்தியக் கவிஞர். கவிதைகள் மட்டுமின்றி விமர்சனம் எழுதியும் கமல் இந்தியிலும் மொழியாக்கம் செய்துள்ளார். இவரது முதல் புத்தகம் 'அப்னி கேவல் தர்' 1980-ஆம் ஆண்டில் வெளியிடப்பட்டது. மேலும், இந்தப்புத்தகம் இவரை சமகாலத்தின் முக்கியமான கவிஞராக நிலைநிறுத்தியது. 1989- ஆம் ஆண்டில் இவரது இரண்டாவது கவிதைத்தொகுப்பு 'சபூட்' வெளியிடப்பட்டது. 1996-ஆம் ஆண்டில் இவரது மூன்றாவது கவிதைத் தொகுப்பு 'புதிய இடம்' இவருக்கு இந்தி மொழிக்கான சாகித்ய அகாடமி விருதினைப் பெற்றுத்தந்தது.1998-ஆம் ஆண்டில் இந்தி மொழி படைப்புகளுக்கான சாகித்ய அகாடமி விருது இவருக்கு வழங்கப்பட்டது.

இவர் பீகாரில் உள்ள நஸ்ரிகஞ்சில் 1954 பிப்ரவரி 15 அன்று பிறந்தார். பாட்னா பல்கலைக்கழகத்தின் ஆங்கிலத் துறையில் பேராசிரியராகப் பணியாற்றியவர்.  பாட்னாவில் வசிக்கிறார்.

மேற்கோள்கள்

வெளி இணைப்புகள் 

 அருண் குமார்    கவிதா கோஷில்

இந்தியக் கவிஞர்கள்
வாழும் நபர்கள்
1954 பிறப்புகள்
ரஃபா எல்லையைக் கடக்கும் பகுதி

ரஃபா எல்லையைக் கடக்குமிடம் () அல்லது ரஃபா கடக்குமிடம் என்பது எகிப்திற்கும் காசாக்கரைக்கும் இடையேயுள்ள எல்லையைக் கடக்கும் இடம் ஆகும். காசா-எகிப்து எல்லையில் அமைந்துள்ள இந்த இடம் 1979 ஆம் ஆண்டில் எகிப்திற்கும் இசுரேலுக்கும் இடையே ஏற்பட்ட அமைதி ஒப்பந்தத்தால் அங்கீகரிக்கப்பட்டதாகும்.

வாயில்கள்
ரஃபா நிலத் துறைமுகம் இசுரேல் வானூர்தி நிலைய ஆணையத்தால் 2005 ஆம் ஆண்டு வரை நிர்வகிக்கப்பட்டு வந்தது. அதன்பிறகு, எல்லைக் கடப்பவரை ரஃபாவிற்கான ஐரோப்பிய ஒன்றிய எல்லை உதவி அறப்பணி இயக்கம் கண்காணித்து வந்தது. "சலா அல் தின் நுழைவாசல்" என்றழைக்கப்படும் ரஃபா நிலத் துறைமுகம் சலா அல்-தின் சாலையில் அமைந்துள்ளது. எரேசு எல்லையைக் கடக்கும் பகுதியிலிருந்து ரஃபா செல்லும் நெடுஞ்சாலையில் இச்சாலை அமைந்துள்ளது. 2009 ஆம் ஆண்டின் அக்டோபர் மாதத்தில், காசாவிலுள்ள நிலத்தடிச் சுரங்கங்களை அழிக்கும் முயற்சியில் ஈடுபட்டபோது, ரஃபா நிலத் துறைமுகத்தின் மீது இசுரேல் குண்டுத்தாக்குதல் நடத்தியது.

அரபு மொழியில் அல் அவ்தா (திரும்பி வருதல்) என்றழைக்கப்படும் புதிய ரஃபா கடக்குமிடம், ரபாவின் தெற்குப் பகுதியில் அமைக்கப்பட்டது.

2023 இசுரேல்-ஹமாஸ் போர் 
2023 ஆம் ஆண்டு அக்டோபர் மாதத்தில், இசுரேல் நாட்டிற்கும் ஹமாஸ் போராளிக் குழுவுக்கு போர் ஆரம்பித்தபோது, இந்த கடக்குமிடம் முற்றிலுமாக மூடப்பட்டது. காசா மக்களோ வெளிநாட்டினரோ வெளியேற அனுமதிக்க இயலாதென எகிப்திய அரசாங்கம் அறிவித்தது. இந்த கடக்கும் இடத்தின் காசாப் பகுதியில் இசுரேல் இராணுவத்தின் வான்வழித் தாக்குதல்கள் நடந்தன. காசாவிலுள்ள அமெரிக்கக் குடிமக்கள் ரஃபா எல்லையைக் கடக்கும் பகுதிக்கு அருகே வந்துசேருமாறு ஐக்கிய அமெரிக்க அரசாங்கம் அறிவுறுத்தியது. கடக்கும் இடம் திறக்கப்படும்போது வெளியேற வசதியாக இருக்குமென தெரிவிக்கப்பட்டது.

மேற்கோள்கள்

வெளியிணைப்புகள் 
Movement of people via Rafah Crossing . கிசா மனித உரிமைகள் பாதுகாப்பு அமைப்பின் புள்ளிவிவரங்கள்
Gaza tourism companies call on Sisi to open Rafah crossing . MEMO, 29 பிப்ரவரி 2016

காசாக்கரை
எகிப்து
ம. ப. வின்செண்ட்டு

மணியாகு பவுலோசு வின்செண்ட்டு (M. P. Vincent)  இந்தியாவைச் சேர்ந்த ஓர் அரசியல்வாதியாவார். கேரள மாநிலம் திருச்சூரைச் சேர்ந்த இவர் இந்திய தேசிய காங்கிரசு கட்சியின் அரசியல்வாதியாவார். 1997 ஆம் ஆண்டில் இளைஞர் காங்கிரசு பிரிவின் மாநிலச் செயலாளராக இருந்தார். 2011 ஆம் ஆண்டில் கேரள சட்டமன்றத்திற்கு நடைபெற்ற தேர்தலில் ஒல்லூர் சட்டமன்றத் தொகுதியில் போட்டியிட்டு  சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு  இந்திய பொதுவுடமைக் கட்சி வேட்பாளரிடம் தோற்றுப் போனார்.

வாழ்க்கைக் குறிப்பு
வின்செண்ட்டு 1964 ஆம் ஆண்டு சனவரி மாதம் 19 ஆம் தேதி திருச்சூர் மாவட்டம் புதுக்காட்டில் மணியாகு இல்லத்தைச் சேர்ந்த அழகப்ப நகர் பவுலோசு மற்றும் மேரி தம்பதியருக்கு மகனாகப் பிறந்தார். 1979 ஆம் ஆண்டு செங்கலூர் செயின்ட் மேரிசு மேல்நிலைப் பள்ளியில் பள்ளிப் படிப்பை முடித்த இவர், பின்னர் 1984 ஆம் ஆண்டு இரிஞ்சாலக்குடா கிறிஸ்து கல்லூரியில் சேர்ந்து படித்தார்.

மேற்கோள்கள்

புற இணைப்புகள்

கேரள அரசியல்வாதிகள்
1964 பிறப்புகள்
வாழும் நபர்கள்
இந்திய தேசிய காங்கிரஸ் அரசியல்வாதிகள்
திருச்சூர் மாவட்ட நபர்கள்
அசல் உத்தர் சண்டை

அசல் உத்தர் சண்டை (Battle of Asal Uttar) என்பது 1965 இந்திய -பாகிஸ்தான் போரின் ஒரு பகுதியாகும். அசல் உத்தர் சண்டையானது இந்திய பஞ்சாப் மாநிலத்தில் உள்ள தரண் தரண் மாவட்டத்தில் பாகிஸ்தான் எல்லைப்புற கிராமமான கெம்கரண் பகுதியில் உள்ள அசல் உத்தர் எனும் கிராமத்தில், இந்திய-பாகிஸ்தானின் தரைப்படைகள் மற்றும் டாங்கிப் படைகளுக்கு இடையே 8–10 செப்டம்பர் 1965 நாட்களில் நடைபெற்ற சண்டையாகும்.

அதிக டாங்கிகளைக் கொண்ட பாகிஸ்தான் படையை, குறைந்த டாங்கிகளைக் கொண்ட இந்திய இராணுவத்தினர் எளிதாக வென்றனர். இச்சண்டையில் பாகிஸ்தானின் 100 டாங்கிகளில் 60 அழிக்கப்பட்டது மற்றும் 40 கைப்பற்றப்பட்டது.இந்தியத் தரப்பில் 24 டாங்கிகள் மட்டுமே அழிக்கப்பட்டது.இச்சண்டையில் பாகிஸ்தான் படை பின்வாங்கிச் சென்றது.

விருதுகள்
 இப்போரில் பீரங்கி வண்டிகள் பிரிவுக்கு தலைமை தாங்கிய பிரிகேடியர்  தாமஸ் கிருஷ்ணன் தியாகராஜன் அவர்களுக்கு மகா வீர சக்கரம் விருது வழங்கப்பட்டது.
 இப்போரில் தனித்த் நின்று எதிரிகளின் 10 பீரங்கி வண்டிகளை அழித்து, வீரமரணமடைந்த ஹவில்தார் அப்துல் ஹமித் அவர்களுக்கு பரம வீர சக்கரம் விருது வழங்கப்பட்டது.

படக்காட்சிகள்

இதனையும் காண்க
 இந்தியா-பாகிஸ்தான் போர், 1965

மேற்கோள்கள்

ஆதாரங்கள்

வெளி இணைப்புகள் 
 Pictures of the Patton Nagar

இந்திய-பாகிஸ்தான் போர்கள்
சாவாமானு சட்டமன்றத் தொகுதி

சாவாமானு சட்டமன்றத் தொகுதி (Chawamanu Assembly constituency) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது தலாய் மாவட்டத்தின் ஒரு பகுதியாகும். இந்த சட்டமன்றத் தொகுதி பழங்குடியினருக்கு ஒதுக்கப்பட்டுள்ளது.

சட்டப் பேரவை உறுப்பினர்கள்

தேர்தல் முடிவுகள்

2023

2018

மேலும் பார்க்கவும் 
 திரிபுரா சட்டப் பேரவையின் தொகுதிகளின் பட்டியல்
 தலாய் மாவட்டம்

மேற்கோள்கள்

திரிபுரா சட்டமன்றத் தொகுதிகள்
தலாய் மாவட்டம்
அனைத்திந்திய இராஜகுலத்தோர் பேரவை

{{Infobox Indian Political Party|party_name=அனைத்திந்திய இராஜகுலத்தோர் பேரவைAll India Rajakulathor Peravai|party_flag=|logo=|leader=|founder=வெங்கடேஸ்குமார் BA,LLB |foundation=2021|alliance=|women=அனைத்திந்திய பெண்கள் சமிதி|students=அனைத்திந்திய மாணவர் பிளாக்|youth=அனைத்திந்திய இளைஞர் முன்னணி|ideology=சாதிசமூக நீதிதமிழ்த் தேசியம்சமூக சமநிலை|state_seats_name=|state_seats=|colours= Yellow White
 Green|headquarters=155,ப. எண்.30, விநாயகபுரம் 2வது தெரு, அரும்பாக்கம், சென்னை-600106|symbol=|website=rajakulathorperavai.com}}அனைத்திந்திய இராஜகுலத்தோர் பேரவை' (All India Rajakulathor Peravai'') என்பது இந்தியாவின் தமிழ்நாடு மாநிலத்தில் உள்ள ஒரு அரசியல் கட்சியாகும். ராஜகுலத்தோரின் வாக்குகளைப் பெறுவதற்காக உருவாக்கப்பட்ட கட்சி இது.

தோற்றம் 

இந்த பேரவை சென்னையில் துவங்கி  திருச்சி மாவட்டத்தில் முதல் மாநில நிர்வாகிகள் கூட்டம் நடைபெற்றது. இதன் நிறுவனர் எம். கே. வெங்கடேசுகுமார். இவர் திராவிட முன்னேற்றக் கழக முன்னாள் நாடாளுமன்ற உறுப்பினர் டி. கே. எஸ்.இளங்கோவனுக்கு நெருக்கமானவர்.

மேற்கோள்கள் 

தமிழக அரசியல் கட்சிகள்
தெற்கு கலிபோர்னியா

தெற்கு கலிபோர்னியா (Southern California) (சுருக்கமாக: SoCal'), வட அமெரிக்கா கண்டத்தில் அமைந்த ஐக்கிய அமெரிக்காவின் 50 அமெரிக்க ஐக்கிய மாநிலங்களில் ஒன்றான கலிபோர்னியா மாநிலத்தின் தெற்கில் அமைந்துள்ளது. தெற்கு கலிபோர்னியாவின் மிகப்பெரிய நகரம் லாஸ் ஏஞ்சலஸ் ஆகும். இது ஐக்கிய அமெரிக்காவின் இரண்டாவது பெரிய மக்கள் தொகை கொண்ட நகரம் ஆகும்.தெற்கு கலிபோர்னியா 10 கவுண்டிகளைக் கொண்டது.அவைகள்: இம்பீரியல் கவுண்டி, கெர்ன் கவுண்டி, லாஸ் ஏஞ்சலஸ் கவுண்டி, ஆரஞ்ச் கவுண்டி, ரிவர்சைடு   கவுண்டி, சான் பெர்னாண்டினோ கவுண்டி, சான் டியேகோ கவுண்டி, சான் லூயிஸ் ஒபிஸ்போ கவுண்டி, சாண்டா பார்பரா கவுண்டி மற்றும் வெண்சுரா கவுண்டி.

தெற்கு கலிபோர்னியாவின் மேற்கில் பசிபிக் பெருங்கடல்,  வடக்கில் வடக்கு கலிபோர்னியா, கிழக்கில் நெவாடா மற்றும்  அரிசோனா மாநிலங்களும், தெற்கில்  மெக்சிகோவும் உள்ளது. தெற்கு கலிபோர்னியாவில் கொலராடோ ஆறு பாய்கிறது. மேலும் இப்பகுதியில் மொகாவி பாலைவனம் மற்றும் கொலராடோ பாலைவனம் அமைந்துள்ளது.

வட கலிபோர்னியாவை விட சிறிதான தெற்கு கலிபோர்னியா 1,46,350 சதுர கிலோ மீட்டர் பரப்பளவு (56,505 சதுர மைல்) கொண்டது. இதன் மக்கள் தொகை,  2020ம் ஆண்டின் மக்கள் தொகை கணக்கெடுப்பின்படி, 23.76 மில்லியன் ஆகும்.

சுற்றுலா
இப்பகுதியில் புகழ்பெற்ற சுற்றுலாத் தளங்களான  டிஸ்னிலாண்ட், ஹாலிவுட்,  சான் டியேகோ விலங்குக் காட்சிச்சாலை  மற்றும் ஜீன் பால் கெட்டி அருங்காட்சியகம் உள்ளது.

பொருளாதாரம்

தொழில்கள்
மக்கள் தொகை அடர்த்தி மிக்க தெற்கு கலிபோர்னியா நகரங்களில் தொழிற்சாலைகள், திரைப்பட உற்பத்தி, மென்பொருள் உற்பத்தி மற்றும் சுற்றுலாத் துறை சிறந்து விளங்குகிறது.

போக்குவரத்து
லாஸ் ஏஞ்சலஸ் பன்னாட்டு வானூர்தி நிலையம் இப்பகுதி  நகரங்களுடன் இணைக்கிறது. மேலும் இப்பகுதியின் நகரங்களில் உள்ள உள்நாட்டு வானூர்தி நிலையங்கள் அண்டை மாநில நகரங்களுடன் இணைக்கிறது. கலிபோர்னியா மாநில நெடுஞ்சாலை எண் 1 தெற்கு கலிபோர்னியாவின் ஆரஞ்சு கவுண்டியையும், வடக்கு கலிபோர்னியாவுடன் இணைக்கிறது. வழித்தடம் எண் 56 தெற்கு கலிபோர்னியாவின் கிழக்கு மற்றும் மேற்குப் பகுதிகளை சாலைகள் மூலம் இணைக்கிறது.

கல்வி

 கலிபோர்னியா பல்கலைக்கழகம் (லாஸ் ஏஞ்சலஸ்)
 கலிபோர்னியா தொழில்நுட்பக் கழகம்
 கலிபோர்னியா பல்கலைக்கழகம் (இர்வைன்)
 கலிபோர்னியா பல்கலைக்கழகம் (சாண்ட பார்பரா)
 கலிபோர்னியா பல்கலைக்கழகம் (ரிவர்சைடு)
 கலிபோர்னியா பல்கலைக்கழகம் (சான் டியேகோ) 
 கலிபோர்னியா மாநிலப் பல்கலைக்கழகம் (Dominguez Hills)
 கலிபோர்னியா மாநிலப் பல்கலைக்கழகம் (Fullerton)
 கலிபோர்னியா மாநிலப் பல்கலைக்கழகம் (லாஸ் ஏஞ்சலஸ்)
 கலிபோர்னியா மாநிலப் பல்கலைக்கழகம் (லாங் பீச்)
 கலிபோர்னியா மாநிலப் பல்கலைக்கழகம் (நார்த் ரிட்ஜ்)
 கலிபோர்னியா மாநிலப் பல்கலைக்கழகம் (சான் பெர்டினாண்ட்)
 கலிபோர்னியா மாநிலப் பல்கலைக்கழகம்  (சான் டியேகோ) 
 தெற்கு கலிபோர்னியா பல்கலைக்கழகம்

இதனையும் காண்க
 வடக்கு கலிபோர்னியா

மேற்கோள்கள்

மேலும் படிக்க
 
 
 , focus on planning, infrastructure, water and business.
 , on Henry Edwards Huntington (1850–1927), railroad executive and collector, who helped build LA and southern California through the Southern Pacific railroad and trolleys.
 
  online
  excerpt and text search, covers military and industrial roles.
  revised edition online
 
 
 , a historical geography
  in JSTOR
 , covers 1880s–1940

வெளி இணைப்புகள்

 California Historical Society Collection, 1860–1960  – USC Libraries Digital Collections
 Historical Society of Southern California

கலிபோர்னியா
கலிபோர்னியப் புவியியல்
வைரிசெட்டிபாளையம்

வைரிசெட்டிபாளையம் (Vairichettipalayam) இந்தியாவின் தமிழ்நாடு மாநிலத்தில் அமைந்துள்ள திருச்சி மாவட்டத்தில் இருக்கும் ஒரு நகரம் மற்றும் தேர்வு நிலை ஊராட்சி ஆகும். வைரிசெட்டிபாளையம் குறுவட்டத்தின் தலைமையிடமாக உள்ளது.இந்த கிராமம் ஒரு இயற்கை வளமுள்ள பகுதியாகும். இதனருகே. கொல்லிமலை தொடர்ச்சி சுமார் 5 கிமீ தொலைவிலும் அமைந்துள்ளது.

கோயில்கள்

 வைரிசெட்டிபாளையம் அன்னகாமாட்சியம்மன் கோயில் - இக்கோயிலில் மாசிபெரியசாமியும் எண்ணற்ற கிராம தேவதைகளும் தனி தனி சந்நிதிகளாக உள்ளனர்.
 வைரிசெட்டிபாளையம் பெரியண்ண சுவாமி கோயில்

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# பாசரிக்கோம்பை
 வைரிசெட்டிபாளையம்
 சுக்காலம்பட்டி கோம்பை
 செங்கம்பட்டி கோம்பை I
 செங்கம்பட்டி கோம்பை II
ஏரிக்காடு

மேற்கோள்கள் 

திருச்சிராப்பள்ளி மாவட்டத்திலுள்ள கிராமங்கள்
Coordinates on Wikidata
பார்த்தசாரதி சாட்டர்ஜி

பார்த்தசாரதி சாட்டர்ஜி (Parthasarathi Chatterjee) பாரதீய ஜனதா கட்சியைச் சேர்ந்த ஒரு இந்திய அரசியல்வாதி ஆவார். மே 2021 இல், அவர் மேற்கு வங்க சட்டமன்ற உறுப்பினராக ராணாகாட் உத்தர பாசிமில் (தொகுதி) இருந்து தேர்ந்தெடுக்கப்பட்டார்.     2021 மேற்கு வங்க சட்டசபை தேர்தலில் அகில இந்திய திரிணாமுல் காங்கிரசின் சங்கர் சின்காவை 23,128 வாக்குகள் வித்தியாசத்தில் தோற்கடித்தார்.

மத்திய அரசின் திட்டமான பிரதம மந்திரி வீட்டு வசதித் திட்டம் மற்றும் 100 நாள் வேலைத் திட்டத்தில் ஊழல் நடந்துள்ளதாகக் கூறி பாரதிய ஜனதா கட்சியினர் பலர் போராட்டம் நடத்தியபோது தாக்குதல் நடத்தினர். இதுவரை யாரும் கைது செய்யப்படாததைக் கண்டித்து, 14 சூலை 2021 அன்று,  தேசிய நெடுஞ்சாலை 12 ( ராணகாட் அருகே) மறியல் செய்தது. முற்றுகைப் போராட்டத்தில் இவரும் மாவட்ட பாஜக தலைவர் அசோக் சக்கரவர்த்தியும் கலந்து கொண்டனர்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
அல்லிதாரகைத் தாவரம்

அல்லிதாரகைத் தாவரம் (தாவர வகைப்பாட்டியல் : Lamiids) என்ற உயிரிக்கிளை என்பது, தாரகைத் தாவரங்களின் மூன்று பெரிய உயிரிக்கிளைகளில்(Basal asterids, Lamiids, Campanulids) முதன்மையானது எனலாம். ஏனெனில், இதன் தொல்லுயிர் எச்சம் கண்டறியப்பட்டுள்ளது. இந்த உயிரினக்கிளையானது, மெய்தராகைத் தாவரம் I (Euasterids I) என்பதிலிருந்து,   2016 ஆம் ஆண்டு பூக்கும் தாவர மரபுநெறி குழுமத்தின்  நான்கவது ஆய்வுப்பதிப்பால் உருவாக்கப்பட்டது. தாரகைத் தாவரங்களின் 80, 000 இனங்களில் இருந்து, இந்த உயிரினக்கிளையின் கீழ் 40, 000 இனங்கள் வகைப்படுத்தப் பட்டுள்ளன. இவற்றின் அல்லி வட்ட (corolla) இதழ்களின் அடிப்பகுதி இணைந்து குழாய் போலவும், சில ஆந்திரியங்களும்(stamen) காணப்படுகின்றன.

மேற்கோள்கள்

வெளியிணைப்புகள்

தாவர வகைப்பாட்டியல்
இந்திய கூன்வாள் சிலம்பன்

இந்திய கூன்வாள் சிலம்பன்  (Indian scimitar babbler-போமாதோரிங்கசு கோர்சூபீல்டீ) என்பது ஒரு பழைய உலக சிலம்பன் ஆகும். இது தீபகற்ப இந்தியாவில் பல்வேறு வன வாழ்விடங்களில் காணப்படுகிறது. இவை பெரும்பாலும் அவற்றின் தனித்துவமான அழைப்புகளால் கண்டறியப்படுகின்றன. இதில் இணைப் பறவைகளின் எதிரெதிர்ப்பாடல்களும் அடங்கும். அடர்த்தியானயான தாவரங்களின் வழியாக இரை தேடுவதால் இவற்றை பெரும்பாலும் பார்ப்பது கடினம். நீண்ட வளைந்த மஞ்சள், கூன்வாள் வடிவ அலகுகள் இவற்றின் பெயருக்குக் காரணமாயிற்று. இது கடந்த காலங்களில் இமயமலையில் காணப்படும் வெள்ளைப் புருவ கூன்வாள் சிலம்பனின்  கிளையினமாக கருதப்பட்டது. ஆனால் இப்போது தீபகற்ப இந்திய இனம் மற்றும் இலங்கை கூன்வாள் சிலம்பன்  ( பொமடோரினஸ் மெலனுரஸ் ) என இரண்டு இனங்களாக பிரிக்கப்பட்டுள்ளன.

விளக்கம் 

இப்பறவை 22 செ. மீ. நீளமுள்ளது. இதன் மேல் அலகின் துவக்கத்தில் கருமை நிறத்தில் இருக்கும். இந்தப் பறவையின் மிகவும் தனித்துவமான அம்சம், நீண்ட கீழ்-வளைந்த மஞ்சள் நிற அலகு ஆகும். இப்பறவை கருத்தைக் கவர்கின்ற தலை வடிவத்தைக் கொண்டுள்ளது, கண்ணின்  வழியாக செல்லும் அகன்ற  கருப்பு பட்டைக்கு மேலே நீண்ட வெள்ளைப் புருவும் தெளிவாகப் பெரியதாக இருக்கும். மார்பும் வயிறும் வெள்ளையாகவும், மார்பகம் மேல்புறத்தில் அடர் சாம்பல் கலந்த பழுப்பு நிறத்திலும், கீழ்புறத்தில் அடர் சாம்பல் முதல் கருப்பு வரையிலும் என இதன் உடல் நிறங்கள் வேறுபடுகின்றன. இதன் வால் அகன்றதாகவும், நீளமானதாகவும் இருக்கும். இவை குறுகிய, வட்டமான இறக்கைகளைக் கொண்டுள்ளதால் பறப்பதில் ஆற்றல் குறைந்தவை என்பதால் திறந்த வெளியில் பறப்பதை அரிதாகவே காண இயலும்.

இந்திய கூன்வாள் சிலம்பன்கள் நீண்ட கீழ்-வளைந்த மஞ்சள் நிற அலகைக்  கொண்டுள்ளன, அவை இலை குப்பைகள் மற்றும் மரப்பட்டைகளில் உள்ள பழுபூச்சிகள் மற்றும் பழங்களைத் தேட ஏற்றவையாக உள்ளது. இவை அடர்ந்த தாவரங்களை விரும்பி இருப்பதால் இவற்றைக் கவனிப்பது கடினமான ஒன்று. மற்ற பல சிலம்பன்களைப் போலவே இவையும் சத்தமில்லாத பறவைகள், ஆனால் கசமுசக்கும் மென் குரலில் வோஓட்-ஹோ-ஹோ எனக் கத்தி ஒன்றோடு ஒன்று தொடர்பு கொள்ளும்  குணாதிசயங்கள் இந்த பறவைகள் கொண்டுள்ளன. ஆண் பறவையின் குரலுக்கு பெண் பறவை பதில் குரல் கொடுக்கும்.  லூசிஸ்டிக் என்றும் பகுதியளவு நிறமி மாற்றம் இதில் சில பறவைகளின் இறகுகள் பதிவு செய்யப்பட்டுள்ளது.

பரவல் 

தீபகற்ப இந்தியாவில் உள்ள ஒரே கூன்வாள் சிலம்பன் இதுவாகும். இந்த இனம் ராஜஸ்தான் மற்றும் ஒரிசா இடையிலான நேர் கோட்டிற்கு தெற்கே காணப்படுகின்றன.

நடத்தையும் சூழலியலும் 
இந்திய கூன்வாள் சிலம்பன் ஒரு பகுதியிலேயே வசிக்கக்கூடிய ( வலசை போவதில்லை) பறவை. இதன் வாழ்விடம் சதவெளு முதல் தலைச் சிகரங்கள் வரை பசுங்காடுகள், இலையுதிர் காடுகள், குறிஞ்சி,லாண்டானா புதர்கள், மூங்கிற் காடுகள் ஆகிய பகுதிகளைச் சார்ந்து திரியக்கூடியது. இவை தரையில் அல்லது தாவரங்களில் உள்ள பூச்சிகளை உண்கின்றன. புதர்களின் அடியில் காய்ந்து உலர்ந்த இலைகளைத் திருப்பிக் கலைத்துப் புழுபூச்சிகளைப் பிடித்து உண்ணும். இவை சில சமயங்களில் வேறு சில பறவைகளோடு சேர்ந்து இரை தேடுவதும் உண்டு.

இவை திசம்பர் முதல் மே வரை இனப்பெருக்கம் செய்கின்றன. பழுத்த இலைகளையும், பாசிகளையும் கொண்டு பந்து வடிவமாக கூடு கட்டி மெல்லிய புல்லாலும், வேராலும் மெத்தென ஆக்ககும். கூட்டை சாய்வான தரையில் புதர் ஓரமாக அமைக்கும். இவை வழக்கமாக மூன்று முட்டைகளை இடும் (ஆனால் இரண்டு முதல் நான்கு வரை மாறுபாடு இருக்கும்). முட்டை தூய வெள்ளை நிறத்தில் இருக்கும்.

மேற்கோள்கள்

வெளி இணைப்புகள் 

 இணைய பறவை சேகரிப்பு

தென்னிந்தியப் பறவைகள்
சிலம்பன்
சஞ்சீவ் கண்ணா

சஞ்சீவ் கண்ணா (Sanjiv Khanna)(பிறப்பு 14 மே 1960) இந்திய உச்ச நீதிமன்றத்தின் நீதிபதி ஆவார். இவர் தில்லி உயர்நீதிமன்றத்தின் முன்னாள் நீதிபதியாகவும் பணியாற்றியுள்ளார். இவரது தந்தை தேவ் ராஜ் கண்ணாவும் நீதிபதி பதவியினை வகித்தவர் ஆவார்.

ஆரம்ப கால வாழ்க்கை 
1977ஆம் ஆண்டு தில்லியின் பாரகாம்பா சாலையில் உள்ள மாடர்ன் பள்ளியில் பள்ளிப் படிப்பை முடித்தார். தில்லி பல்கலைக்கழகத்தில் உள்ள தூய இசுடீபன் கல்லூரியில் 1980ஆம் ஆண்டு பட்டம் பெற்ற பிறகு, தில்லி பல்கலைக்கழகத்தின் சட்டப் புலத்தில் சட்டம் பயின்றார். இவரது தந்தை நீதிபதி தேவ் ராஜ் கண்ணா 1985-ல் தில்லி உயர்நீதிமன்றத்தில் நீதிபதியாக இருந்து ஓய்வு பெற்றார். இவரது தாயார் சரோஜ் கண்ணா தில்லி பல்கலைக்கழகத்தில் உள்ள சீமாட்டி சிறீராம் கல்லூரியில் இந்தி விரிவுரையாளராகப் பணியாற்றினார்.

நீதிபதி பணி 
1983ஆம் ஆண்டு தில்லி வழக்குரைஞர் கழகத்தில் வழக்கறிஞராகப் பதிவு செய்து பயிற்சி செய்துவந்தார். 24 சூன் 2005 அன்று, இவர் தில்லி உயர் நீதிமன்றத்தின் கூடுதல் நீதிபதியாக உயர்த்தப்பட்டு 20 பிப்ரவரி 2006 அன்று நிரந்தர நீதிபதியாக நியமிக்கப்பட்டார். இவர் 18 சனவரி 2019 அன்று இந்திய உச்ச நீதிமன்றத்தின் நீதிபதியாகப் பதவி உயர்த்தப்பட்டார். தலைமை நீதிபதி தனஞ்சய சந்திரசூட் ஓய்வு பெற்ற பிறகு இவர் இந்தியத் தலைமை நீதிபதியாகப் பதவியேற்க உள்ளார். கண்ணா, இந்திய உச்ச நீதிமன்றத்தின் முன்னாள் நீதிபதி, நீதிபதி ஹன்ஸ் ராஜ் கண்ணாவின் மருமகன் ஆவார்.

மேற்கோள்கள் 

இந்திய உச்ச நீதிமன்ற நீதிபதிகள்
வாழும் நபர்கள்
1960 பிறப்புகள்
ஏ. வெங்கடேசு நாயக்கு

ஏ. வெங்கடேசு நாயக்கு (A. Venkatesh Nayak) இந்தியாவின் கருநாடக மாநிலத்தைச் சேர்ந்த ஓர் அரசியல்வாதியாவார். 1936 ஆம் ஆண்டு சூன் மாதம் 6 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். கிட்டத்தட்ட 50 ஆண்டுகளாக இவர் காங்கிரசு கட்சியில் உறுப்பினராக இருந்தார். 1991 ஆம் ஆண்டு கர்நாடகாவில் உள்ள ராய்ச்சூர் தொகுதியில் இருந்து தேர்ந்தெடுக்கப்பட்டு 10ஆவது மக்களவைக்கு வெங்கடேசு நாயக்கு தேர்ந்தெடுக்கப்பட்டார். 1998, 1999 மற்றும் 2004 ஆம் ஆண்டுகளில் அதே தொகுதியில் இருந்து மக்களவைக்கு மீண்டும் மீண்டும் தேர்ந்தெடுக்கப்பட்டார்.  2013 ஆம் ஆண்டு நடைபெற்ற கர்நாடக சட்டமன்றத் தேர்தலில் தேவதுர்கா தொகுதியில் போட்டியிட்டு ஓர் இடத்தைப் பெற்றார். 2015 ஆம் ஆண்டு ஆகத்து மாதம் 24 ஆம் தேதியன்று ஆந்திரப் பிரதேசத்தில் நடந்த இரயில் விபத்தில் 5 பேர் கொல்லப்பட்டனர். இறந்த  ஐந்து பேரில் வெங்கடேசு நாயக்கும் ஒருவராவர்.

மேற்கோள்கள்

1936 பிறப்புகள்
2015 இறப்புகள்
கர்நாடக அரசியல்வாதிகள்
இந்திய தேசிய காங்கிரஸ் அரசியல்வாதிகள்
போக்குவரத்து விபத்து இறப்புகள்
நாயகனைப்பிரியாள்

நாயகனைப்பிரியாள் (Nayaganaipriyal) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு கிராமம் ஆகும்.

மக்கள்தொகை 
2011 மக்கள்தொகை கணக்கெடுப்பின்படி, நாயகனைப்பிரியாள் கிராமத்தில் 1998 ஆண்கள், 2129 பெண்கள் என மொத்தம் 4127 பேர் வசித்தனர்.

ஊராட்சி மன்றத் தேர்தல் 
2022ஆம் ஆண்டு நடைபெற்ற ஊராட்சி மன்ற இடைத்தேர்தலில் ராஜாராமன் வெற்றி பெற்றார்.

மேற்கோள்கள் 

அரியலூர் மாவட்டத்திலுள்ள கிராமங்கள்
சாவக சுண்டா மல்லி

சாவக சுண்டா மல்லி (தாவர வகைப்பாட்டியல்: Jasminum acuminatum) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும்.  இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், யாசுமினம் அகியுமிநேடம் என்ற தாவரவியல் பெயரால் அழைக்கப்படுகிறது. 1805 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது. இவ்வினத்தாவரங்கள் புதர் செடியாகவும், கொடியாகவும் வளரும் இயல்புடையது. இதன் தாயகம் சாவகம் (தீவு), சிறு சுண்டாத் தீவுகள் ஆகியன என கணிக்கப்பட்டுள்ளது. பூக்கள் வெண்மையாகக் காணப்படுகின்றன.

பேரினச்சொல்லின் தோற்றம்
அரபி மொழியில்,   யாச(அ)மின் (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் யாசுசுமின் (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் jasmin என்ற சொல்லும், அதற்கு முன்னர் jessemin என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

இவற்றையும் காண்க 
 மல்லிகை இனங்களின் பட்டியல்
 சங்ககால மலர்கள்

மேற்கோள்கள்

வெளியிணைப்புகள்
 உலர் தாவரப்படம்

மல்லிப் பேரினம்
ஆசிய மல்லி இனங்கள்
கருந்தலைக் கீச்சான்குருவி சிலம்பன்

கருந்தலைக் கீச்சான்குருவி சிலம்பன் (black-headed shrike-babbler) (Pteruthius rufiventer) என்பது பாரம்பரியமாக டிமாலிடே குடும்பத்தில் உள்ள பழைய உலக சிலம்பன் பறவை இனம் என்று கருதப்படுகிறது. இருப்பினும், இது  ஐரோவாசிய வைரியோசு குடும்பத்தைச் சேர்ந்த ஒன்றாக இருக்கலாம்.

இது கிழக்கு நேபாளத்திலிருந்து வடமேற்கு வியட்நாம் வரையிலான பகுதியில் காணப்படுகிறது. அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரப்பதமான மலை காடுகள் ஆகும்.

மேற்கோள்கள் 

வடகிழக்கு இந்தியப் பறவைகள்
பூட்டான் பறவைகள்
ஆம்னா மாலிக்

ஆம்னா மாலிக் (Aamna Malick, பிறப்பு: 5 ஆகத்து 1997) என்பவர் ஒரு பாக்கித்தான் நடிகையாவார். இவர் ஏ-பிளஸ் தொலைக்காட்சியில் தும்புக்ட்-ஆதிஷ்-இ-இஷ்க் என்னும் தொலைக்காட்சி நாடகத் தொடர் மூலம் திரைத்துறையில் அறிமுகமானார்.  தர் சி ஜாதி ஹை சிலா, மேரி சஹேலி மேரி பாபி, ஃபர்ஸ், மேரா தில் மேரா துஷ்மன் மற்றும் யே நா தி ஹமாரி கிஸ்மத் போன்ற தொலைக்காட்சி நாடகங்களிலும் நடித்துள்ளார்.

2022 இல், இவர் மிஸ் அண்ட் மிஸ்டர் ஷமீம்  வலைத்தொடரில் ஒரு பாத்திரத்தில் நடித்துள்ளார். மாலிக் சமீபத்தில் ஏஆர்ய் தொலைக்காட்சியின் தமாஷா என்னும் பிக் பாஸ் போன்ற உண்மைநிலை நிகழ்ச்சி போட்டியில் போட்டியிட்டார்.

பங்காற்றிய திரைப்படங்கள் மற்றும் தொலைக்காட்சித் நாடகத்தொடர்களின் பட்டியல்

வலைத்தொடர்

மேற்கோள்கள் 

1997 பிறப்புகள்
பாகிஸ்தானியக் கலைஞர்கள்
பாக்கித்தான் நடிகைகள்
கியான்சித்தா

கியான்சித்தா (பர்மியம்: ကျန်စစ်သား,) என்பவர் பர்மாவை ஆண்ட பேகன் அரசமரபைச் சேர்ந்த மன்னராவார். இவர் பர்மாவை மன்னராக 1084 முதல் 1112 வரை ஆண்டார். இவர் மிகப்பெரிய பர்மிய மன்னர்களில் ஒருவராகக் கருதப்படுகிறார். இவர் தனது தந்தை அனவ்ரஹ்தாவால் கொண்டுவரப்பட்ட சமூக, பொருளாதார மற்றும் கலாச்சார சீர்திருத்தங்களைத் கடைப்பிடித்து ஆட்சிச் செய்தார். இவரது 28 ஆண்டுகால ஆட்சியில் உலகளவில் அங்கீகாரம் பெற்ற சக்தியாக மாறினார். பர்மிய மொழியும் அதனின் பண்பாடும் தொடர்ந்து நிலைபெற்றது.

தொடக்க வாழ்க்கையில், கியான்சித்தா புகழ்பெற்ற வெற்றிகரமான கட்டளையாளராக இருந்தார். இவர் பேகன் பேரரசை நிறுவிய அனவ்ரஹ்தாவின் முக்கிய இராணுவ போர்த்தொடர்களுக்கு தலைமை தாங்கினார். இராணி மணிசண்டாவுடனான கள்ள உறவால் இவர் 1070 - 1080களில் இரண்டு முறை நாடுகடத்தப்பட்டார். கியான்சித்தா 1084-ல் சா லூ மன்னரைக் கொன்ற ஒரு பெரிய மோன் கிளர்ச்சியை அடக்கியப் பின்பு அரியணை ஏறினார். இவரது ஆட்சி பெரும்பாலும் அமைதியாக இருந்தது. மோன் கலாச்சாரத்தின் பெரும் அபிமானியாக இருந்தார். இவர் மோன் மக்கள் வசிக்கும் தெற்கு பகுதி நோக்கிய ஒரு சமரசக் கொள்கையை பின்பற்றினார். இவரது நீதிமன்றத்திலும் மோன் மொழிக்கும் அதனின் பண்பாட்டுக்கும் தொடர்ந்து ஆதரவு நிலைப்பாடுகளை அளித்தார்.

இவர் தனது தந்தை அனவ்ரஹ்தாவின் சிவேஜிகன் தூபியை கட்டி முடித்து, பின்பு ஆனந்த கோவிலையும் கட்டினார். இவரது ஆட்சிக்காலத்தில் பேகன் இராச்சியம் பௌத்த சமய கற்றலுக்கான முக்கிய இடமாக ஆனது. தென்கிழக்கு ஆசியாவில் கெமர் பேரரசுடன் இணைந்து பேகன் இராச்சியம் ஒரு பெரும் சக்தியாக உருவெடுத்தது. சீனத்தை சேர்ந்த சொங் அரசமரபும், இந்தியாவைச் சேர்ந்த சோழ அரசமரபும் ஒரு இறையாண்மை இராச்சியமாக அங்கீகரித்தது.

கியான்சித்தா பர்மிய வரலாற்றில் மிகவும் புகழ்பெற்ற மன்னர்களுள் ஒருவர். அவரது வாழ்க்கைக் கதைகள் பர்மிய இலக்கியங்களும், நாடகங்களிலும், சினிமாவிலும் மீண்டும் மீண்டும் கூறப்படுகின்றன.

மேற்கோள்கள் 

1030 பிறப்புகள்
1112 இறப்புகள்
பர்மிய மக்கள்
அங்கனூர்

அங்கனூர் (Anganur) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள சன்னாசிநல்லூர் ஊராட்சி செந்துறை வட்டத்தில் உள்ள ஒரு கிராமம் ஆகும். செந்துறையிலிருந்து 14 கி.மீ. தூரத்திலும் திட்டக்குடியிலிருந்து 8 கி. மீ. தூரத்திலும் உள்ளது. இந்த கிராமத்தைக் கடந்து சின்ன ஆறு (சிறிய ஆறு) ஓடுகிறது. தொல் திருமாவளவன் என்ற தமிழர் தலைவர் இங்குப் பிறந்தவர்.

மேற்கோள்கள் 

அரியலூர் மாவட்டத்திலுள்ள கிராமங்கள்
Coordinates on Wikidata
சிறுசக்கர மல்லி

சிறுசக்கர மல்லி (தாவர வகைப்பாட்டியல்: Jasminum adenophyllum, ஆங்கிலம்:bluegrape jasmine, pinwheel jasmine, or princess jasmine) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், யாசுமினம் அடினோபில்லம் என்ற தாவரவியல் பெயரால் அழைக்கப்படுகிறது.  1882 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது. இவ்வினத்தாவரங்கள் விரைந்து வளரும் கொடியாகவும், நிலத்தில் படர்ந்து வளர்ந்து மண் அரிப்பைத் தடுக்கும். வளரும் இயல்புடையது. இதன் தாயகமா, அந்தமான் தீவுகள், அசாம், மலேசியா, தாய்லாந்து போன்ற நிலப்பகுதிகள் என கணிக்கப்பட்டுள்ளது. பூக்கள் வெண்மையாகக் காணப்படுகின்றன.

பேரினச்சொல்லின் தோற்றம்
அரபி மொழியில்,   யாச(அ)மின் (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் யாசுசுமின் (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் jasmin என்ற சொல்லும், அதற்கு முன்னர் jessemin என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

வாழிடம்
பிறப்பிடம்: அந்தமான் தீவுகள், அசாம், லாவோஸ், மலாயா, தாய்லாந்து, வியட்நாம் ஆகிய இடங்களை, இத்தாவரயினத்தின் பிறப்பிடங்களாக பன்னாட்டு அறிஞர்கள் ஏற்றுக் கொண்டுள்ளனர்.

இவற்றையும் காண்க 
 மல்லிகை இனங்களின் பட்டியல்
 சங்ககால மலர்கள்

மேற்கோள்கள்

வெளியிணைப்புகள்

மல்லிப் பேரினம்
ஆசிய மல்லி இனங்கள்